Pozdrav!
 
Včerajšnja akcija protesta in solidarnosti je bila dokaj uspešna. Po zanimivem in živahnem dogajanju na Kongresnem trgu, se nas je slabih 50 udeležencev ob 16. uri napotilo proti Španskemu veleposlaništvu. Na poti smo vzklikali parole podpore in solidarnosti, javnost pa obveščali še s številnimi flyerji o situaciji, v kateri se nahaja Maja. Pred ambasado nas je pričakalo veliko policistov, tam smo prebrali izjave, jih želeli predati veleposlanikom, vendar le teh ni bilo na spregled. Po slabe pol ure manifestacije pred ambasado smo se napotili nazaj proti centru. Povorka se je zaključila na Prešernovem trgu, kjer smo še enkrat prebrali izjave in javnost opozorili na problem rastoče kriminalizacije "alternativnega mnenja". Za informacijo: policist v civilu je celoten potek snemal z kamero, tako na Kongresnem trgu, kot na pohodu čez mesto. Še bolj zanimiv dogodek oz. spoznanje se je zgodilo po akciji. Aktivisti smo pač po koncu ostali na prešernovem spomeniku, nekateri so šli domov oz. po svoje. Policija je imela še vedno angažirane ekipe, ki so nas "nadzorovale". Ampak dogodek dneva se je zgodil, ko je 7-8 aktivistov (med njimi sem bil tudi sam) odšlo iz Prešernovega trga po miklošičevi proti Železniški postaji (nekaj udeležencev manifestacije je ostalo na Prešercu). čisto slučajno smo ugotovili, da nas nek policist zasleduje (bil je eden izmed tistih, ki nas je opazoval na celotni akciji). to smo opazili, ko smo srečali prijatelja in smo se za trenutek ustavili. Tudi policist, ki je bil slabih 80m za nami se je ustavil, in čakal... Ko smo zopet krenili, je krenil tudi policist. želeli smo nekaj narediti... in smo pri naslednjem križišču zavili iz Miklošičeve in za "voglom" pričakali zasledovalca. Ko je tudi sam ugotovil, da smo "skrivnost" njegove akcije prepoznali, nas je začel spraševati kam gremo. Dejali smo, da kaj ga to briga in, da kdo mu daje pravico, da nas zasleduje. Bil je tiho. dejali smo, naj svojim nadrejenim poroča, da smo se mirno razšli, na kar je odvrnil, da tega ne more storiti. Vprašali smo ga še, ali nas bo zasledoval do doma. "Moram vedeti kam greste!" je bil njegov odziv. potem smo se odločili, da se bomo razdelili v pare in vsak po svoji odšli. tako nas ni mogel vseh zasledovati, čeprav je pri dvojici še kar nekaj časa vztrajal. No, če bodo želeli vedeti za vse naše premike, bodo naslednjič morali angažirati več sil- zasledovalcev. Demokracija pa taka. Še kdo ne razume legitimnosti mask na demonstracijah?
če te še kaj več zanima, se samo javi... Prilagam še izjavo, ki smo jo spisali za javnost ob včerajšnji akciji...
 
Iniciativa SOLIDARNOST, 9. april 2002